(NPK-NTB): TV 2 vil ikkje sende reklamefilmar for politiske parti under valkampen i haust, men opnar for reklame med politisk bodskap.Denne avklaringa kjem fram i eit brev kanalen har sendt til aktuelle reklamebyrå, organisasjonar, parti og forbund, melder Stavanger Aftenblad.TV 2 vedgår sjølv at det kan vere vanskeleg å trekkje grensa mellom kva som er direkte eller indirekte reklame for eit politisk parti, og dermed forbode, og kva som berre er ein reklamefilm med eit politisk bodskap eller innhald.Som eit eksempel på det sistnemnde nemner marknadsavdelinga til TV 2 reklamefilmen «Bevar Hardanger» frå 2009, der aksjonistane åtvara mot bygging av dei såkalla monstermastene.